
Ledelsesvurdering Helsam 2. tertial 2026
Helsam har fokusert på gjennomføring av større pågående aktiviteter i perioden beskrevet under. 
På utdanningssiden har vi gjort de siste forberedelsene til oppstart med revidert studieportefølje. Ved studiestart tok vi i mot 516 nye studenter til våre bachelor og masterprogrammer. Det er et historisk høyt tall samlet sett, og også historisk store kull på flere av programmene. Vi gleder oss over at vi fortsatt har gode søkertall til alle programmene. 
Vi har gjennomført en reorganisering av Sustainit og håndtert bortfall av arbeidsoppgaver for flere ansatte. Prosessen har vært krevende, men vi har heldigvis lykkes med å finne andre stillinger for flere av de som fikk bortfall av oppgaver. De tre gjenværende basisfinansierte stillingene i Sustainit er flyttet til inn i vår ordinære avdelingsstruktur, og videreført aktivitet vil ha sin basis i den ordinære organisasjonsstrukturen fra nyttår. 
Helsam har vedtatt en ny strategisk plan og vi vil utover høsten starte implementeringen gjennom årsplan for 2027. Det var kun sittende instituttleder som stilte til valg for en ny instituttlederperiode. Valget ble i tråd med valgreglementet derfor formelt vedtatt i fakultetsstyret 14. september.  
Den økonomiske situasjonen utvikler seg stort sett i tråd med prognosen, og ved utgangen av andre tertial er det isolerte merforbruket for i år begrenset til 1,1 mill. Akkumulert merforbruk er på 40,8 mill. og selv om vi ser positivt på at vi nærmer oss isolert balanse må vi forvente at det vil ta lang tid å hente inn det akkumulerte merforbruket.  

